ડાકોર મંદિરમાંથી તા.૧૪મી જુલાઇના રોજ સવારે ૯.૧૦થી ૧૦.૩૦ કલાકના અરસામાં જય રણછોડ…, જય જગન્નાથના જયઘોષ સાથે ભગવાનની ચાંદીના રથમાં ૨૪૬મી ભવ્ય રથયાત્રા નીકળશે. આ રથયાત્રાના દર્શનનો લાભ લેવા વૈષ્ણવો અને શ્રધ્ધાળુઓનું ઘોડાપુર ઉમટી પડશે. રથયાત્રાના દિવસે વહેલી સવારે મંગળાઆરતી થયા બાદ ઠાકોરજી પરંપરા મુજબ બાલભોગ, શ્રૃંગારભોગ, ગોવાળભોગ તથા મહાભોગ આરોગવા બિરાજશે. મહાભોગની આરતી થશે. આરતી થયા બાદ શ્રીજીના સ્વરૂપ ગોપાલલાલજી મહારાજને તિલકવિધિ કરાશે.